Quina temàtica explora aquest text?
El paganisme (del llatí pagus, 'món rural') és la religió dels pagans.
El cristianisme es va introduir primer en el món urbà, però entre la gent del camp van persistir encara molt més temps les creences religioses llatines i hel·lèniques antigues, de manera que pagà va esdevenir sinònim de no haver abraçat el cristianisme. Aquest sentit és anàleg al terme gentil entre els jueus o infidel entre els musulmans, ja que el paganisme sol ser un culte politeista, comparat amb el monoteisme religiós d'aquestes tres cultures.
El paganisme és, també en l'edat moderna, la tendència d'adoptar, sense modificacions, les religions europees antigues, especialment la celta, germànica, grega o llatina. En total, gairebé un 7% de la població mundial pot ser definida com a practicant d'alguna forma de paganisme. El paganisme també es pot relacionar amb les olimpíades, ja que abans no sols ho feien per competir, sinó per beneir els déus i per formar el seu físic.
El paganisme es pot dividir en tres tipus històrics:
paleopaganisme: cultes pagans originaris
mesopaganisme: cultes que han mantingut trets pagans però que estan influïts pel monoteisme o altres creences de la seva zona d'influència
neopaganisme: cultes que busquen reviure el paganisme entre comunitats on ja no es practica
El text tracta sobre religió.